Félag íslenskra flugumferðarstjóra hefur boðað til vinnustöðvunar eftir viku. Samninganefnd félagsins og fulltrúar Isavia hafa haldið fundi hjá ríkissáttasemjara án árangurs. Arnar Hjálmsson, formaður félagsins, segir að beri mikið í milli í deilunni.
Það náðist ekki lending í gær. Þetta var fjórði fundurinn í röð sem er yfir tíu klukkutímar og það náðist ekki saman í gær og ber enn talsvert á milli og
við áttum bara þessa einu heimild eftir og það var ákveðið í gærkvöldi að nýta hana."
Fimm tima vinnustöðvun er boðuð þriðjudaginn 31. ágúst frá klukkan fimm að morgni til klukkan tíu. Arnar segir að einhugur sé um ákvörðunina.
Hún var samþykkt með yfirgnæfandi meirihluta. Það var komin óþreyja í bæði trúnaðarráð og samninganefnd á lokametrunum
þannig að ég tel að sé einhugur á bak við þetta,"
Vinnustöðvunin nær til félagsmanna sem starfa hjá Isavia O-H-F, það er að segja flugumferðarstjóra á Keflavíkurflugvelli. Þó verður sjúkra- og neyðarflugi, ásamt flugi Landhelgisgæslunnar sinnt meðan á vinnustöðvuninni stendur.
Deilan hefur hingað til strandað á útfærslu á vinnutíma flugumferðarstjóra en Arnar segir að breyting hafi orðið þar á.
Það hefur frekar færst yfir í útfærslu á lengd samnings og launahækkunum svona samhangandi frekar en vinnutíma þó einhver útfærsluatriði séu eftir í honum. Þá strandar það frekar á hinu í dag.
Myndir þú segja að það væri ennþá langt á milli samningsaðila? Já talsvert."